Poimuajo

Poimuajo () on Star Trekin ja joidenkin muidenkin tieteiselokuvien ja -sarjojen avaruusalusten erittäin nopeaa liikkumista, joka usein ylittää valonnopeuden. 

Poimuajossa on kyse kaukosiirtymisestä, jossa hyödynnetään maailmankaikkeuden poimuttuvaa rakennetta. Näin valtaosaa matkasta ei tarvitse taittaa lainkaan.  

 Poimunopeus Star Trekissä 

 Uusi sukupolvi 
Vaikka poimunopeusasteikon määritelmä on Star Trekissä vaihdellut, yleisimmän määritelmän mukaan poimu 10 vastaa ääretöntä nopeutta. Tämän takia tulee huomioida, että esimerkiksi alkuperäisen sarjan poimukerroin kolme ei vastaa Star Trek: Uuden sukupolven poimukerroin kolmea. Sarjan tekijät ymmärsivät, että poimuajo on kehittynyt sarjojen esittämien ajanjaksojen välisenä aikana, joten poimunopeuksien määritelmät päivitettiin vastaamaan uudempia tekniikoita. Poimu 1 vastaa valonnopeutta eli 1 079 252 849 km/h. Enterprise-D (NCC-1701-D) kykenee hetkellisesti poimunopeuteen 9,8 ja huippunopeuteen poimu 9 pitkillä matkoilla yleisesti käytettynä.

Jaksossa Where No One Has Gone Before Enterprise joutuu "Matkaajan" saattamana 2 700 000 valovuoden päähän sen hetkisestä sijainnistaan. Jaksossa mainittiin, että heillä olisi kulunut takaisin kulkemiseen nopeimmillaankin 300 vuotta galaksin M33 laidalta Enterprisen omalla voimanlähteellä. Näin ollen Enterprise kykenee vuorokaudessa 24,65 valovuoden matkoihin ja tunnissa yhden valovuoden matkoihin. Mainittakoon, että Enterprisella on samaisessa jaksossa "Matkaajan" vuoksi päädytty 1 miljardin valovuoden päähän maasta, jolloin heidän kotimatkansa ilman "Matkaajaa" olisi kestänyt 111 111 vuotta. Star Trek: Uusi sukupolvi - kausi 1, jakso 5: Where No One Has Gone Before (1987)

Voyager

Star Trek: Voyagerin ensimmäisessä tuplajaksossa Caretaker alus päätyi 70 000 valovuoden päähän. Kapteeni Janewayn mukaan heillä kestäisi nopeimmillaankin poimu 9,975:llä 75 vuotta päästä takaisin. Star Trek: Voyager - kausi 1, jakso 1: Caretaker (1995) Tällöin he matkaisivat vuorokaudessa 2,555 valovuotta.

Niin ikään Star Trek Voyagerin toisen tuotantokauden 1. jaksossa The 37´s kerrotaan aluksen kykenevän 9,9 poimunopeudella liikkumaan 4 miljardia mailia sekunnissa eli 6,437376000 miljardia km/s.  Star Trek: Voyager - kausi 2, jakso 1: The 37's (1995) Tällöin aluksen nopeus olisi noin 21 473 -kertainen valonnopeus. Tämä tarkoittaa, että poimu 9,9 mukaan laskettuna alus kykenisi 70 000 valovuoden matkaan 5,246 vuodessa ja päivämatka olisi tällöin noin 36,5 valovuotta.

 Teoriaa poimuajosta 

Teoriassa yleinen suhteellisuusteoria sallii poimuajon mahdollisuuden.

Kaikki kappaleet aiheuttavat ympärilleen poikkeaman aika-avaruudessa. Käytännössä tämä on havaittavissa mustien aukkojen ympärillä. Poimuajossa aluksen ympärille luodaan "kupla", joka vääristää aika-avaruutta ja siten alus voi kulkea näennäisesti valoa nopeammin.  Tähän vaadittaisiin kuitenkin suunnaton määrä energiaa. Lisäksi omassa "kuplassaan" kulkeva alus noudattaisi omaa aikaansa. Muu maailmankaikkeus noudattaisi kuitenkin normaalia aikaa, joten edestakaista tähtienvälistä liikennettä tämä teoria ei mahdollista.

 Lähteet 

Luokka:Star Trek
Luokka:Science fictionin käsitteet